**ALAPÍTÓ OKIRAT**

Körmend Város Önkormányzata Képviselő-testülete az államháztartásról szóló 2011. évi CXCV. törvény 8.§ (5) bekezdésében kapott felhatalmazás alapján, a nemzeti köznevelésről szóló 2011. évi CXC. törvény 21.§ (3) bekezdése, az államháztartásról szóló törvény végrehajtásáról szóló 368/2011. (XII. 31.) Korm. rendelet 5. § (1)-(2) bekezdései, valamint a nevelési -oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet szerinti tartalommal az alábbi alapító okiratot adja ki:

***A költségvetési szerv***

***1. Megnevezése (hivatalos neve):*** Mátyás Király Utcai Óvoda és Bölcsőde

***2. Székhelye:*** 9900 Körmend, Mátyás király u. 18.

***3. Telephelye:***

 ***Tagintézmény megnevezése***

 ***(hivatalos neve),*** Bölcsőde

 ***címe:*** 9900 Körmend, Arany János utca 31.

 Mátyás Király Utcai Óvoda Nádaljai Úti Tagóvodája

 9900 Körmend, Nádaljai u. 19.

|  |
| --- |
|  Mátyás Király Utcai Óvoda Egyházashollósi Tagóvodája 9781 Egyházashollós, Arany János utca 2. |
|  Mátyás Király Utcai Óvoda Molnaszecsődi Tagóvodája 9912 Molnaszecsőd, Kossuth L. u. 45. |

***4. Alaptevékenysége:***

A Nemzeti Köznevelésről szóló 2011. évi CXC. törvény 4 § (1) bekezdés alapján

 a) óvodai nevelés,

 b) a többi gyermekkel együtt nevelhető sajátos nevelési igényű gyermekek óvodai nevelése,

 c) bölcsődei ellátás.

***5. Államháztartási szakágazati besorolása:***

091110 Óvodai nevelés, ellátás szakmai feladatai

***6. Szakmai alaptevékenységek kormányzati funkciók szerinti megjelölése:***

013360Más szerv részére végzett pénzügyi-gazdálkodási, üzemeltetési, egyéb szolgáltatások

091120 Sajátos nevelési igényű gyermekek óvodai nevelésének, ellátásának szakmai feladatai

091140 Óvodai nevelés, ellátás működtetési feladatai

096010 Óvodai intézményi étkeztetés

104030 Gyermekek napközbeni ellátása

**7. *Alapfeladatának jogszabály szerinti megnevezése:*** *a* 2011. évi CXC. törvényben előírtaknak megfelelően az óvoda alapfeladata az óvodai nevelés, a többi gyermekkel együtt nevelhető sajátos nevelési igényű gyermekek óvodai nevelése. Az 1997. évi XXXI. törvény a gyermekek védelméről és a gyámügyi igazgatásról, valamint a 15/1998. (IV. 30.) NM rendelet a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló jogszabályok tartalmaznak szabályozást a bölcsődei feladatellátásra vonatkozóan.

***8. Kötelezően előírt kiegészítő adatok:*** Az óvoda sajátos nevelési igényű gyermek felzárkóztatását, egészséges gyermekkel való együtt foglalkoztatását is ellátja. E körben a fogyatékosság alatt, összhangban a 2011. évi CXC törvény 4.§ 25. pontjával az alábbiakat kell érteni: sajátos nevelési igényű gyermek, tanuló: az a különleges bánásmódot igénylő gyermek, tanuló, aki a szakértői bizottság szakértői véleménye alapján mozgásszervi, érzékszervi, értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzd.

***9. Illetékessége, működési köre:***

**Az óvodai feladatellátás tekintetében:**

**A központi intézmény működési (felvételi) körzete** Körmend város 2. számú felvételi körzete. A város más területeiről csak úgy vehet fel gyermekeket, hogy azzal a felvételi körzetéből jelentkező igények ellátását nem veszélyezteti. A város térségéből csak akkor vehet fel gyermekeket, ha az adott település önkormányzata nyilatkozik a feladatellátásban történő szerepvállalásról, és annak érdekében a fenntartóval közoktatási megállapodást köt.

|  |
| --- |
|  |

**A Mátyás Király Utcai Óvoda Nádaljai Úti Tagóvodája működési (felvételi) körzete:**

Horvátnádalja városrész területe.

**A Mátyás Király Utcai Óvoda Egyházashollósi Tagóvodája működési (felvételi) körzete:** Egyházashollós község területe.

**A Mátyás Király Utcai Óvoda Molnaszecsődi Tagóvodája működési (felvételi) körzete:** Magyarszecsőd és Molnaszecsőd község területe.

**Bölcsődei feladatellátás tekintetében működési (felvételi) körzete:**

Körmend és Mikrotérsége Köznevelési Intézményfenntartó Társulás tagjainak közigazgatási területe

***10. Irányító szervének neve, székhelye:***

Körmend és Mikrotérsége Köznevelési Intézményfenntartó Társulás Társulási Tanácsa

 9900 Körmend Szabadság tér 7.

***11. Alapító neve és székhelye:*** Körmend Város Önkormányzata

9900 Körmend Szabadság tér 7***.***

***12. Fenntartó neve és székhelye:***

Körmend és Mikrotérsége Köznevelési Intézményfenntartó Társulás

9900 Körmend, Szabadság tér 7.

***13. Működtető neve és székhelye***: Körmend város Önkormányzata

 Körmend, Szabadság tér 7.

***14. Gazdálkodással összefüggő jogosítványai***:

Pénzügyi, munkaügyi és gazdálkodási feladatait az önállóan működő és gazdálkodó Körmendi Közös Önkormányzati Hivatal látja el. Az intézmény az adott költségvetési keretén belül önálló bérgazdálkodást folytat, de 50.00 Ft. felett gazdálkodással összefüggő kötelezettséget csak pénzügyi ellenjegyzés mellett vállalhat.

***15.Vezetőjének megbízási rendje:***

A költségvetési szerv vezetőjét a közalkalmazottak jogállásról szóló 1992. évi XXXIII. törvény 23.§-a alapján a fenntartó Társulás pályázat útján bízza meg 5 évre.

***16. Foglalkoztatottjaira vonatkozó foglalkoztatási jogviszony(ok) megjelölése:***

A költségvetési szerv szakalkalmazottjainak és egyéb közalkalmazottjainak foglalkoztatási jogviszonyára a Kjt., valamint a Kjt. vhr. rendelkezései az irányadóak.

Egyes a Kjt., illetve a Kjt. vhr. hatálya alá nem tartozó alkalmazottak foglalkoztatási jogviszonyára a Munka Törvénykönyve rendelkezései az irányadóak.

Az egyéb jogviszonyokra a Polgári Törvénykönyvről szóló 2013. évi V. törvény rendelkezései az irányadóak.

***17. Az intézmény típusa:*** többcélú intézmény(óvoda, bölcsőde)

***18. Nevelési feladatot ellátó feladatellátási helyenként felvehető maximális gyermeklétszám:***

Az óvoda központi intézményébe felvehető maximális gyermeklétszám: **200 fő**

Az óvodai tagintézményekbe felvehető maximális gyermeklétszám**: 25 – 25 fő**

A bölcsőde tagintézménybe felvehető maximális gyermeklétszám**: 40 fő**

Az intézmény a csoportokra meghatározott maximális gyermeklétszámtól lefelé legfeljebb 3 fővel eltérhet. Ennél nagyobb eltéréshez a Kt. 3. számú melléklet 7-8. pontja értelmében be kell szereznie a fenntartó engedélyét.

***19. A feladatellátást szolgáló vagyon:***

|  |
| --- |
| 1. az ingatlan-nyilvántartásban a körmendi 500. hrsz., 553. tulajdoni lap szám alatt felvett 7376 m2 területű, Körmend, Mátyás király u. 18. sz. alatti (óvoda, bölcsőde) házas ingatlan, valamint
2. a körmendi 3209.hrsz., 2488 tulajdoni lap szám alatt felvett 2411 m2 területű, Körmend, Nádaljai u. 19. sz. alatti házas ingatlan.
3. az egyházashollósi 145 hrsz. 2979 m2 területű, Egyházashollós, Arany János u. 2. szám alatti házas ingatlan.
4. a molnaszecsődi 40. hrsz. 2040 m2 területű, Molnaszecsőd, Kossuth L. u. 45. szám alatti házas ingatlan.
 |

***20. A vagyon feletti rendelkezés joga:***

 A feladatellátást szolgáló vagyon tekintetében

* 19. a) és b) pontjában meghatározott ingatlan Körmend Város Önkormányzata tulajdonát képezi,
* a 19. c) pontban meghatározott ingatlan a Római Katolikus Egyház tulajdona,
* a 19. d) pontban meghatározott ingatlan a Szecsődi és Hollósi Református Társegyházközség tulajdona.

A feladatellátást szolgáló vagyon az intézmény vonatkozásában rábízott vagyonnak tekintendő. Az intézmény a rábízott vagyonnal nem rendelkezik, annak csupán használója.

**Záradék:**

Jelen alapító okirat a törzskönyvi bejegyzés napján lép hatályba, ezzel egyidejűleg Körmend város Önkormányzata Képviselő-testülete 59/2013. (V.23.). számú határozatával módosított alapító okirat hatályát veszti.

Az alapító okiratot Körmend Város Önkormányzatának Képviselő-testülete, mint az alapítói jogok gyakorlója a …………………….. (…………….) sz. Képviselő-testületi határozattal hagyta jóvá.

Körmend, 2014. november 27.

 Bebes István Dr. Stepics Anita

 polgármester jegyző

P.H.